**Асоциация по водоснабдяване и канализация**

**на обособената територия, обслужвана от „ВиК Добрич“ АД гр. Добрич**

**-----------------------------------------------------------------------------------------------------------------------**

Изх № АВиК-12-3-2

 10.02.2017г.

**ДО**

**КМЕТОВЕТЕ И**

**ПРЕДСЕДАТЕЛИТЕ НА ОБЩИНСКИТЕ СЪВЕТИ НА :**

**ОБЩИНА БАЛЧИК**

**ОБЩИНА ГЕНЕРАЛ ТОШЕВО**

**ОБЩИНА** **ГРАД ДОБРИЧ**

**ОБЩИНА ДОБРИЧКА**

**ОБЩИНА КАВАРНА**

**ОБЩИНА КРУШАРИ**

**ОБЩИНА** **ТЕРВЕЛ**

**ОБЩИНА ШАБЛА**

**Относно:** Провеждане на редовно заседание на Общо събрание на Асоциацията по водоснабдяване и канализация в обособената територия, обслужвана от „В и К Добрич“ АД, гр. Добрич

**УВАЖАЕМИ ДАМИ И ГОСПОДА,**

В качеството си на председател на Асоциация по водоснабдяване и канализация в обособената територия, обслужвана от „ВиК Добрич” АД гр. Добрич, на основание чл. 198в, ал. 6 и чл.10, ал.1 от Правилника за организацията и дейността на Асоциациите по водоснабдяване и канализация, **свиквам** *редовно* заседание на Общото събрание на Асоциацията. Заседанието ще се проведе на **10-ти март /петък/ 2017 год., от 10:00 ч.** в Зала „Пресцентър” на Областна администрация Добрич, при следния:

**Д Н Е В Е Н РЕД:**

1. Приемане на годишен отчета за дейността на Асоциацията по ВиК на обособената територия, обслужвана от „Водоснабдяване и канализация Добрич“ АД гр. Добрич за 2016 година;

 **9300 Добрич, ул. Независимост 5 тел.: +359 58 655 408, факс: +359 58 601 249**

 **е-mail: avik@dobrich.government.bg**

2. Приемане на отчета за изпълнението на бюджета на Асоциацията по ВиК на обособената територия, обслужвана от „Водоснабдяване и канализация“ АД гр. Добрич за 2016 година;

3. Приемане на бюджета на Асоциацията по ВиК – Добрич за 2017година;

4. Други- обсъждане на възникнали въпроси, във връзка с бъдещата дейност на Асоциацията.

 Общото събрание на Асоциацията по ВиК – Добрич се провежда при непроменено разпределение на гласовете от предходното заседание на 16.08.2016г., с актуално разпределение на гласовете/определено по реда на чл. 8 от ПОДАВиК/, както следва:

 Държавата - 35 %,

 Община Балчик – 6,96 %

 Община Ген. Тошево – 5,17 %

 Община Добрич – 31,20 %

 Община Добричка – 7,57 %

 Община Каварна – 5,26 %

 Община Крушари – 1,56 %

 Община Тервел – 5,54 %

 Община Шабла – 1,74 %

 На основание чл. 10, ал. 5, т. 5 предложение последно от Правилника за организацията и дейността на асоциациите по водоснабдяване и канализация, Ви предлагам следните решения по така обявения дневен ред:

***По точка 1 от дневния ред:***

*Относно***:** Приемане на годишен отчет за дейността на Асоциацията по ВиК на обособената територия, обслужвана от „В и К Добрич“ АД гр. Добрич за 2016 година.

 Съгласно чл. 198в, ал. 4, т. 10 от Закона за водите и чл. 9, ал. 2 от ПОДАВиК общото събрание на Асоциацията по ВиК приема на редовно заседание годишния отчет за дейността си.

**РЕШЕНИЕ № 1**

 ***„На основание чл. 198в, ал. 4, т. 10 ат Закона за водите Общото събрание на Асоциацията по ВиК на обособената територия, обслужвана от „В и К Добрич“ АД гр. Добрич, приема годишен отчет за дейността на Асоциацията по ВиК – Добрич за 2016г.“.***

***По точка 2 от дневния ред:***

*Относно****:*** Приемане на отчет за изпълнението на бюджета на Асоциацията по ВиК – Добрич за 2016 година.

В разпоредбите на чл. 26, ал. 2 и 3 от ПОДАВиК е указано , че отчетът за изпълнение на бюджета, ведно с подробната обосновка за необходимостта от извършените разходи, се приема от общото събрание.

 Предвид горното, предлагам на общото събрание на Асоциацията по ВиК – Добрич да приеме следното решение:

**РЕШЕНИЕ № 2**

***„На основание чл. 26, ал. 3 от ПОДАВиК Общото събрание на Асоциацията по ВиК на обособената територия, обслужвана от „В и К Добрич“ АД приема отчет за изпълнение на бюджета на Асоциацията по ВиК гр. Добрич за 2016 г.“.***

***По точка 3 от дневния ред:***

*Относно:* Приемане на бюджета на Асоциацията по ВиК – Добрич за 2017година.

По отношение на т.3 от дневния ре , със свое Решение № 2-3 по Протокол № 2 от 19.07.2016 г., общото събрание на Асоциацията по ВиК – Добрич взема решение препоръчителния размер на вноската на държавата в бюджета на Асоциацията по ВиК на обособената територия, обслужвана от „В и К Добрич“ АД за 2017г. да бъде 19 980 лв.

С писмо № 91-00-5/23.01.2017г на Министерство на регионалното развитие и благоустройството, в съответствие с чл. 21, ал.2 от ПОДАВиК е постъпило уведомление, че с ПМС № 374 от 22.12.2016 г. е прието изпълнението на държавния бюджет на Република България за 2017 г. и окончателния размер в бюджета на всяка от асоциациите по водоснабдяване и канализация за 2017 г. остава в размер на приетата препоръчителна вноска, съгласно чл. 20, ал. 3 от ПОДАВиК, но не по-голяма от 15 000 лв.

 Вноските на държавата и по общини, формиращи проектобюджета за 2017 г. остават непроменени и са както следва:

|  |  |  |
| --- | --- | --- |
| **№** |  **Институция** |  **Размер на вноската** |
| 1. | Държавата  | 15 000 лв. |
| 2. | Община Балчик |  2 982,85 лв. |
| 3.  | Община Генерал Тошево |  2 215,71 лв. |
| 4. | Община Добрич-град | 13 371,38 лв. |
| 5. | Община Добричка |  3 244,27 лв. |
|  | Община Каварна |  2 254,28 лв. |
|  | Община Крушари |  668,57 лв. |
|  | Община Тервел |  2 374,28 лв. |
|  | Община Шабла |  745,71 лв. |
|  | **Общо** | 42 857,05 лв. |

 Предвид горното, предлагам на общото събрание на Асоциацията по Вик-Добрич да приеме следното :

**РЕШЕНИЕ № 3**

***„Общото събрание на Асоциацията по ВиК на обособената територия, обслужвана от „В и К Добрич“ АД гр. Добрич на основание чл. 198в, ал. 4, т. 9 от ЗВ и чл. 9, ал. 2 от ПОДАВиК. приема бюджета на Асоциацията по ВиК – Добрич за 2017 година, при вноска на Държавата в бюджета 15 000 лв.***

На основание чл. 198е, ал. 3 от Закона за водите, представителят на общината в Асоциацията е кметът на общината, а при невъзможност той да участва общинският съвет определя друг представител.

Позицията и мандатът на представителите на общината за всяко заседание на Общото събрание следва да са съгласувани по ред, определен от Общинския съвет, съгласно чл. 198е, ал. 5 от Закона за водите.

 На основание чл. 198е, ал. 3 от Закона за водите, представителят на общината в Асоциацията е кметът на общината, а при невъзможност той да участва общинският съвет определя друг представител.

 Препис от взетото решение на съответния общински съвет е необходимо да представите в Асоциацията, най-късно в деня на провеждане на заседанието на общото събрание преди регистрацията.

 На основание чл. 11, ал. 1 от ПОДАВиК, всеки член на асоциацията има право да иска включването на допълнителни въпроси за обсъждане в дневния ред на общото събрание, като съгласно ал. 2 на същата разпоредба, в срок не по-късно от 21 дни преди деня на провеждане на заседанието, исканията за включване на нови точки в дневния ред следва да се изпратят в писмена форма на адреса на Асоциацията.

 В случай, че по внесените в дневния ред допълнителни въпроси за обсъждане е необходимо общото събрание на асоциацията да приеме конкретни решения, моля ведно с поставените въпроси да представите и проекти на решения по тях.

 Регистрирането на участниците ще започне в **09,30ч**., при което ще се установи наличието на кворум и мандат, съгласуван от общинските съвети, след което ще се пристъпи към разглеждане на дневния ред.

 Материалите за заседанието ще Ви бъдат изпратени на официалната електронна поща, съгласно чл. 10, ал. 6 от Правилника за организацията и дейността на асоциациите по водоснабдяване и канализация.

 В качеството си на Председател на Асоциацията по ВиК на обособената територия, обслужвана от „В и К Добрич“ АД, с оглед изпълнението на взаимните ни задължения по Закона за водите, Ви приканвам да предприемете необходимите действия за осигуряване на необходимите условия за провеждане на редовното общо събрание на Асоциацията, насрочено за 10.03.2017 г.

 **Приложения:**

 1. Годишен отчет за дейността на Асоциацията за 2016г.;

 2. Отчет за изпълнението на бюджета на Асоциацията за 2016г. и писмена обосновка към него;

 3. Бюджет на Асоциацията за 2017г., писмена обосновка към него и справка за вноските в бюджета за 2017г. на членовете на Асоциацията;

 4. Актуално разпределение на вноските по общини съгласно бюджет 2017г.;

***С уважение:***

**ДЕТЕЛИНА НИКОЛОВА П**

*Председател на Асоциацията по В и К на*

*обособена територия, обслужвана от*

*„В и К Добрич“ АД -гр. Добрич*

 **9300 Добрич, ул. Независимост 5 тел.: +359 58 655 408, факс: +359 58 601 249**

 **е-mail:** **avik@dobrich.government.bg**